Volkshelde | Afrikaanse Nuus
SLEUTELWOORD ARGIEWE: Volkshelde
Die Rebellie van 1914 – Vanjaar 100 Jaar Gelede
Junie 29, 2014 - Briewe, Die Boervolk - Sleutelwoorde: Boervolk, Coligny, De la Rey, Engeland, Leiers, lichtenburg, Piet Rudolph, Rebellie, Treurfontein, Vereeniging, Volkshelde
Piet Rudolph – Die Boerevolk roep in herinnering die smartvolle gebeure wat begin het by Treurfontein (Coligny). Die reg van die Boeresaak wat sy oorspring gehad het by die oorgawe by Vereeniging toe daar heimlik ooreengekom was dat die Boerevolk sy vryheid sal terugneem as Engeland weer iewers in konflik kom. Die konflik hetr gekom met die verklaring van oorlog… Ondanks toegewings bly dié teaters gesluit | Netwerk24
Deur AJ Opperman 07 Julie 2020 15:49
Dit kom nadat die regulasies vir die heropening van onder meer galerye, fliekteaters en teaters Maandag in die Staatskoerant afgekondig is.
Fliekteaters en teaters moet aan talle vereistes voldoen.
Dit sluit in die voorsiening van handreinigers, die handhawing van ’n veilige afstand tussen mense en dat daar nie meer as 50 mense teenwoordig is nie. Dié getal sluit die akteurs en die tegniese span van ’n verhoogproduksie in.
Verder moet persele voor en ná ’n vertoning deeglik ontsmet word.
James Ngcobo, artistieke direkteur van die Markteater, sê dié teater in Johannesburg sal vir die res van die jaar gesluit wees omdat die gesondheidsrisiko te groot is.
“Vir die res van die jaar sal ons nie sake doen nie. ’n Mens moet ’n veilige omgewing vir jou gehoor skep, maar dit is nou te gevaarlik.”
Ngcobo werk reeds aan ’n teaterprogram vir volgende jaar, wanneer die teater 45 jaar oud word.
Die Staatsteater in Pretoria.
“Intussen het ons steeds ’n aanlyn platform en ons werk met baie mense – soos akteurs en ontwerpers, aan wie ons opleiding gee. Al daardie goed gaan voort, maar ons kan nie nou iets opvoer nie. Ons is nie uniek in daardie opsig nie. Wêreldwyd is teaters steeds toe.”
Lusanda Zokufa, bemarker by die Markteater, sê die teater sal ’n verklaring uitreik wanneer dit heropen.
Erick Ndlala, bemarkingsbestuurder van die Staatsteater in Pretoria, sê dis onseker wanneer dié teater sal heropen.
“Met ’n beperking van 50 mense bly daar baie min mense oor wat in die gehoor kan sit, want die getal sluit die akteurs en die tegniese span in. Ons het nog nie ’n vergadering gehad nadat die regering die regulasies uiteengesit het nie. Maar vir nou bly die teater toe.”
Volgens Mark Sage, bestuurder van Pieter Toerien se teaters, sal die deure nog etlike maande gesluit wees.
Buiten vir die veiligheid van teatergangers, moet ’n teater minstens 75% vol wees vir ’n produksie om winsgewend aangebied te kan word.
Intussen word planne vir fliekteaters beraam.
Volgens Walter Gelderblom, Nu Metro-woordvoerder, vergader Nu Metro se bestuurskomitee Dinsdag om planne rakende die heropening van fliekteaters te bespreek.
“Sodra die heropeningsplanne en spesifieke datum bevestig is, sal ons ’n verklaring uitreik.”
Die volledige besonderhede moet nog bevestig word, maar gesonde afstande sal gehandhaaf word en ’n beperkte aantal mense sal na ’n vertoning mag kyk.
Aanlyn kaartjieverkope word aangemoedig en die personeel moet opgelei word rakende gesondheid, higiëne, veiligheid en ander aspekte van die protokol wat gevolg moet word.
Alle lokale word ontsmet en handreiniger sal by al Nu Metro se teaters beskikbaar wees.
“Almal in die bedryf wag vir die bevestigde besonderhede voordat hulle kommentaar kan lewer.”
Die komitee voer terselfdertyd gesprekke met belanghebbendes.
Meer oor: Nu Metro | Staatsteater | Markteater